Adolph Kolping

Adolph Kolping (født 8. desember 1813 i Kerpen, død 4. desember 1865 i Köln) var en tysk katolsk prest og sosialreformator. Han er grunnlegger av den internasjonale katolske organisasjonen Kolpingwerk. Dette var en etterhvert meget stor organisasjon for forbedring av svennenes vilkår, hvorfor han fikk tilnavnet «Der Gesellenvater» (Geselle = svenn). Kolping skrev også en mengde populære skrifter og utgav folkekalendere

Liv og virke

Bakgrunn 
Adolph Kolping vokste opp som det fjerde barn av fem av en sauegjeter og småbonde, Peter Kolping († 12. april 1845) og hans hustru Anna Maria, født Zurheyden († 4. april 1833). Han vokste opp i beskjedne kår. Fra 1820 til 1826 gikk han på folkeskolen. Han gikk i skomakerlære og reiste fra 1829 til 1832 omkring som svenn i Sindorf, Düren und Lechenich.  Deretter begynte han å arbeide i en skofabrikk i Köln. Han ble sjokkert over levekårene for folk flest, noe som påvirket hans beslutning om å utdanne seg til prest.

I en alder av 23 år begynte Kolping ved Marzellengymnasium. Han studerte så teologi i  München, Bonn og Köln.

Prest 
Den 10. april 1845 ble Adolph Kopling ordinert til prest i Kölns Minoritenkirche. Først arbeidet han som kapellan og religionslærer i Elberfeld i Wuppertal. 

I 1849 kom Kopling tilbake til Köln som domvikar i byens katedral.

Adolph Kolping utga i 1848/1849 Der Gesellenverein. Dette ble starten på et nettverk av katolske sosialforeninger og herberger, som også spredte seg til andre land, og som i 1933 tok navnet Kolpingwerk.

I 1854 grunnla Adolph Kolping den ukentlige avisen Rheinische Volksblätter, som raskt ble et av tidens mest vellykkede tidsskrift. I 1862 ble Kopling utnevnt til rektor ved Minoritenkirche og han ble pavelig kammerherre.

Kolping døde den 4. desember 1865, da han var 52 år gammel. Han ble gravlagt i Minoritenkirche i Köln.

Den 27. oktober 1991 ble Adolph Kopling saligkåret av paven Johannes Paul II.

Litteratur 
 Christian Feldmann: Adolph Kolping. Ein Leben der Solidarität. Herder, Freiburg 2008, ISBN 3-451-32135-1.
 Heinrich Festing: Adolph Kolping und sein Werk. Verlag Herder, Freiburg im Breisgau 1981, ISBN 3-451-19476-7.
 
 
 Josef Klersch: Adolf Kolping (1813–1865). In: Rheinisch-Westfälische Wirtschaftsbiographien, Band I. Aschendorff, Münster 1931, S. 73–92.
 Hans-Joachim Kracht: Adolph Kolping, Priester, Pädagoge, Publizist. Im Dienst christlicher Sozialreform. Leben und Werk aus den Quellen dargestellt. Herder, Freiburg 1993, ISBN 3-451-21327-3.
 Franz Lüttgen: Johann Gregor Breuer und Adolph Kolping. Studien zur Frühgeschichte des Katholischen Gesellenvereins. Bonifatius-Verlag, Paderborn 1997, ISBN 3-87088-977-2.
 
 Bernhard Ridder: Kolpings Grabeskirche, das Familienheiligtum der Kolpingssöhne. Kolping Verlag, Köln 1958.
 Sebastian Georg Schäffer: Adolph Kolping der Gesellenvater. Ein Lebensbild, Münster 1880, 2. Aufl. 1882 (Digitalisat ULB Münster)
 Paul Steinke: Leitbild für die Kirche: Adolph Kolping. Bonifatius GmbH, Paderborn 1992, ISBN 3-87088-683-8.
 Paul Wietzorek: Adolph Kolping 1813–1865. Ein Leben im Dienst der Menschen. Michael Imhof Verlag, Petersberg 2013, ISBN 978-3-86568-950-4.

Referanser

Eksterne lenker 
 The Life and Work of Father Adolph Kolping, Catholic Kolping Society of America

Tyske katolske prester
Saligkårede
Personer fra Rhein-Erft-Kreis